《湖村晚泊》
清代·陈浩

向晚湖村路，炊烟蔽野青。乱山沈暝色，孤雁没沙汀。

水阔云低屋，风高浪扑星。幽人垂钓处，早已闭柴扃。

作者简介：清顺天昌平人，字紫澜。雍正二年进士。授编修，官至少詹事。书法东坡，上参魏晋诸家。诗品在白香山、刘禹锡之间。晚主讲开封宛南书院。乾隆三十六年皇太后八十“万寿”时，命入九老，赐游香山，时年逾八十。有《生香书屋集》。